paragraph_text: Uređivanje vijesti informativnih blokova i raznih emisija na radio je posve drukčija od tiskanja novina. Prvo, na radiju su svi prilozi kraći, jer je ukupni kapacitet uha znatno manji od zamjedbe oka. Vijesti se kreću do 30 sekundi i ne prelaze 1 minutu, izvještaji i osvrti ne prelaze 3 minute, a komentar i kritika 5 minuta. Ukupna informativna emisija se kreće od 10 do 30 minuta. Najdulje traju dnevnik u kojima je najvažnije obaviti pravilan poredak vijesti i informacija.